แปน โสวัณ

แปน โสวัณณ์ (Pen Sovan; ภาษาเขมร: ប៉ែន សុវណ្ណ; 15 เมษายน พ.ศ. 2479 - 29 ตุลาคม พ.ศ. 2559) เกิดที่จังหวัดตาแก้ว ประเทศกัมพูชา เป็นนายกรัฐมนตรีคนแรกของสาธารณรัฐประชาชนกัมพูชา โดยดำรงตำแหน่งระหว่าง 27 มิถุนายน พ.ศ. 2524 จนถึง 5 ธันวาคม พ.ศ. 2524 และเป็นเลขาธิการทั่วไปของพรรคปฏิวัติประชาชนกัมพูชาตั้งแต่ พ.ศ. 2522 จนถึง 5 ธันวาคม พ.ศ. 2524 โสวัณณ์เคยเป็นสมาชิกพรรคฝ่ายค้านคือพรรคกู้ชาติกัมพูชา

 ประวัติ 
โสวัณณ์เกิดในครอบครัวชาวเวียดนามในตาแก้วScalapino, Wanadi (1982), p. 225 เขาเข้าร่วมกับเขมรอิสระเมื่อ พ.ศ. 2492 ขณะที่มีอายุประมาณ 13 ปี และเข้าร่วมต่อสู้ขับไล่ฝรั่งเศสสองปีต่อมา โสวัณณ์เข้าร่วมกับพรรคคอมมิวนิสต์อินโดจีน ซึ่งทำให้เขาพบกับตา มกเป็นครั้งแรก โสวัณณ์สนับสนุนเขมรแดงต่อต้านรัฐบาลสาธารณรัฐเขมรระหว่าง พ.ศ. 2513 – 2516 ในสงครามกลางเมืองกัมพูชา และทำงานร่วมกับจัน ซีและเขียว ธิริทธ์ ต่อมาได้ลี้ภัยไปยังฮานอยระหว่าง พ.ศ. 2516 – 2522The People's Republic of Kampuchea, 1979-1989: The revolution after Pol Pot ISBN 978-974-9575-34-5

โสวัณณ์เป็นผู้ร่วมก่อตั้งแนวร่วมสามัคคีประชาชาติกู้ชาติกัมพูชาเมื่อ 25 พฤศจิกายน พ.ศ. 2521 และเป็นเลขาธิการทั่วไปของพรรคปฏิวัติประชาชนกัมพูชาระหว่าง 5 มกราคม พ.ศ. 2522 จนถึง 1 ธันวาคม พ.ศ. 2524 โดยเฮง สัมรินได้มาดำรงตำแหน่งแทนตามคำสั่งของทางเวียดนาม เขาถูกจับกุมเมื่อ 2 ธันวาคม พ.ศ. 2524 จากการที่เขาขัดแย้งกับเล ดึ๊ก เถาะ ประธานที่ปรึกษาชาวเวียดนามของแนวร่วมประชาชาติกู้ชาติกัมพูชาและพรรคปฏิวัติประชาชนกัมพูชา เขาถูกปล่อยตัวออกจากคุกในเวียดนามเมื่อ 25 มกราคม พ.ศ. 2535 โสวัณณ์ได้กล่าวถึงความเจ็บปวดในการถูกคุมขังว่า เป็นเพราะเขาต้องการสร้างกองทัพขึ้นและเวียดนามไม่เห็นด้วยและเล ดึ๊ก เถาะได้ไปกล่าวฟ้องต่อสหภาพโซเวียตQuoted by Margaret Slocomb in The People's Republic of Kampuchea, 1979-1989: The revolution after Pol Pot ISBN 978-974-9575-34-5

อ้างอิง

 Luke Young: Cambodian Political History. The Case of Pen Sovann In: Monthly Review 65.1 (November 2013).
 Scalapino, Robert A.; Wanadi, Jusuf; Economic, political, and security issues in Southeast Asia in the 1980s, Institute of East Asian Studies, University of California, 1982, ISBN 0912966521

หมวดหมู่:นายกรัฐมนตรีกัมพูชา
หมวดหมู่:ชาวกัมพูชาเชื้อสายเวียดนาม
หมวดหมู่:บุคคลจากจังหวัดตาแก้ว